Na podlagi 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), [54/22](http://www.uradni-list.si/1/objava.jsp?sop=2022-01-1186) – ZUPŠ-1, 114/23 in [136/23](https://www.uradni-list.si/glasilo-uradni-list-rs/vsebina/2023-01-4287) – ZIUZDS) in tretjega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US, [3/22](http://www.uradni-list.si/1/objava.jsp?sop=2022-01-0014) – ZDeb in [32/25](https://www.uradni-list.si/glasilo-uradni-list-rs/vsebina/2025-01-1281) – ZJU-1; v nadaljevanju ZJU) Ministrstvo za kulturo, Maistrova 10, 1000 Ljubljana, objavlja prosto uradniško delovno mesto za določen čas, za čas opravljanja pripravništva v trajanju 10 mesecev,

**Svetovalec – pripravnik (šifra DM 659) v Službi za evropske zadeve in mednarodno sodelovanje**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

V skladu z drugim členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. [28/09](http://www.uradni-list.si/1/objava.jsp?sop=2009-01-1263)) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnike se šteje tudi oseba, ki sklene delovno razmerje in se uposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih izkušenj za zasedbo delovnega mesta, ustreznega njeni izobrazbi.Pripravnik se sprejme v delovno razmerje za določen čas trajanja pripravniške dobe.

Delovno mesto svetovalec – pripravnik lahko zaseda kandidat:

- ki še ni imel sklenjene pogodbe o zaposlitvi za delovno mesto, za katerega se zahteva najmanj stopnja izobrazbe, zahtevane v razpisu,

- kandidat, ki je že bil zaposlen oz. samozaposlen, vendar še ni pridobil 7 mesecev delovnih izkušenj na delovnem mestu, za katerega se zahteva najmanj stopnja izobrazbe, zahtevana v razpisu (vštevši pripravniško dobo).

**Delovne naloge:**

- pomoč pri zbiranju, urejanju in pripravi podatkov za oblikovanje zahtevnejših gradiv;

- uvajanje za samostojno oblikovanje manj zahtevnih gradiv s predlogi ukrepov;

- pomoč pri pripravi in izvedbi javnih razpisov;

- pomoč pri organizaciji mednarodnih obiskov v tujini in v RS;

- usposabljanje za delo na delovnem mestu svetovalec;

- izvajanje nalog po programu pripravništva;

- usposabljanje za samostojno izvajanje drugih upravnih nalog podobne zahtevnosti;

- opravljanje drugih nalog po navodilu vodje oziroma mentorja.

Zaželeno znanje:

- osnovna raven znanja angleškega jezika.

Od kandidata pričakujemo pripravljenost za timsko delo, komunikativnost, zanesljivost, natančnost in prilagodljivost.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;

2. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

3. pisno izjavo, da za namen tega natečajnega postopka dovoljuje Ministrstvu za kulturo pridobitev podatkov iz prejšnje točke tega razpisa iz uradne evidence.

Prijavo morate obvezno oddati na priloženem obrazcu.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav ter na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Z izbranim kandidatom bo sklenjeno delovno razmerje za določen čas, za čas opravljanja pripravništva v trajanju 10 mesecev, s polnim delovnim časom. Izbrani kandidat bo delo opravljal v poslovnih prostorih Ministrstva za kulturo, Maistrova 10, 1000 Ljubljana.

Izbrani kandidat na delovnem mestu svetovalec - pripravnik ne bo imenovan v naziv, se mu pa skladno s 73. členom Zakona o javnih uslužbencih določijo pravice in obveznosti za naziv svetovalec III. Pripravniku se določi osnovna plača na podlagi uvrstitve delovnega mesta oziroma naziva, na katerem lahko pripravnik delo opravlja neposredno po opravljenem pripravništvu oziroma izpitu, določenem po posebnih predpisih, in sicer tako, da je njegova osnovna plača za čas pripravništva za štiri plačne razrede nižja od osnovne plače tega delovnega mesta oziroma naziva. Izhodiščni plačni razred delovnega mesta je 13., v skladu z določbami Zakona o skupnih temeljih sistema plač v javnem sektorju (ZSTSPJS, Uradni list RS, št. 95/24) in znaša **1.787,76** **eur bruto**. Javni(a) uslužbenec(ka) pridobi pravico do izplačila osnovne plače postopno, na način iz 3. točke prvega odstavka 101. člena ZSTSPJS.

Kandidat vloži prijavo v pisni obliki na priloženem **prijavnem obrazcu JO 100-22/2025-3340**, ki jo pošlje v zaprti ovojnici z označbo: **»za javno objavo za delovno mesto svetovalec - pripravnik, številka: 100-22/2025-3340«**, na naslov: **Ministrstvo za kulturo, Maistrova 10, 1000 Ljubljana**, in sicer v roku **14 dni** po objavi na spletni strani Zavoda RS za zaposlovanje in na spletni strani portala državne uprave GOV.SI (<https://www.gov.si/zbirke/delovna-mesta/>).

Za pisno obliko prijave se šteje tudi elektronska oblika, poslana na elektronski naslov: **gp.mk@gov.si**, pri čemer veljavnost prijave ni pogojena z elektronskim podpisom. Kandidati bodo o izbiri pisno obveščeni najkasneje v osmih dneh po zaključenem postopku izbire. Obvestilo o končani javni objavi bo objavljeno na osrednjem spletnem mestu državne uprave (https://www.gov.si/zbirke/delovna-mesta/).

Informacije o izvedbi javne objave daje Vesna Rifelj, na tel. št. 01/369-5973, informacije o delovnem področju pa Pia Župan Muck, na tel. št.: 01/369-5967.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Številka: 100-22/2025-3340 Ministrstvo za kulturo

Datum: 22. 7. 2025